Dácke vojny

Dácke vojny je označenie vojenských stretnutí odohrávajúcich sa na prelome 1. a 2. storočia n. l. medzi Dákmi, vedenými kráľom Decebalom, a Rimanmi. 

Konflikt bol vyprovokovaný dáckymi nájazdmi do bohatých rímskych provincií na Balkáne. Rozhorel sa za vlády cisára Domiciána v rokoch 86 až 89. Rimania vtedy utrpeli porážku v prvej bitke pri Tapae a následne s Dákmi uzavreli prímerie. O niekoľko rokov neskôr obnovil cisár Traianus nepriateľstvo s Dákmi a v rokoch 101 až 102 resp. 105 až 106 proti nim podnikol dve rozsiahle vojenské ťaženia, počas ktorých si podrobil ich hlavné mesto Sarmizegetusu Regiu a po smrti Decebala začlenil Dáciu do Rímskej ríše.

 Zdroj 

Kategória:Staroveký Rím
Kategória:Vojny starovekého Ríma
Kategória:Dejiny Rumunska